**Matti Aleksi Jäntti** (s. 18. tammikuuta 1974 Turku) on suomalainen kokoomuslainen poliitikko. Hänet valittiin eduskuntaan vuoden 2023 eduskuntavaaleissa. Ennen valintaansa kansanedustajaksi Jäntti työskenteli Tampereen apulaispormestarina 2017–2023.

Politiikan ohella Jäntti on toiminut jääkiekon seuratyössä KooVeessa ja Ilveksessä sekä Tampereen Voimistelijoiden puheenjohtajana.

Elämäkerta
----------

Jäntti syntyi Turussa vuonna 1974 ja muutti Kangasalle vuonna 1981. Hän kirjoitti ylioppilaaksi Kangasalan lukiosta vuonna 1994. Jäntti valmistui upseeriksi Maanpuolustuskorkeakoulun ilmatorjuntalinjalta vuonna 1999.

Jäntti työskenteli vuosina 1999–2002 Panssariprikaatissa opetusupseerina ja vuosina 2002–2004 panssari-ilmatorjuntapatterin yksikön varapäällikkönä. Vuosina 2004–2005 hän oli panssari-ilmatorjuntapatterin yksikön päällikkö ja vuosina 2005–2006 tukikohtakomppanian päällikkö Satakunnan lennostossa.

Kun Jäntti lähti ehdolle vuoden 2007 eduskuntavaaleihin, hän joutui eroamaan upseerin virasta. Hän ei tullut valituksi ja siirtyi kriisinhallintatehtäviin. Jäntti oli vuosina 2007–2008 erilaisissa tehtävissä Kosovossa osana Nato-johtoista KFOR-operaatiota.

Kosovosta palattuaan Jäntti perusti Raxaset Oy -nimisen rakennusalan yrityksen, jonka osayrittäjänä hän toimi vuosina 2009–2015. Hän työskenteli vuosina 2015–2017 Baronalla yhteyspäällikkönä, kunnes tuli valituksi Tampereen apulaispormestariksi.

Poliittinen ura
---------------

Jäntti toimi Lempäälän kaupunginvaltuutettuna vuosina 2005–2011 ja Lempäälän kunnanhallituksen jäsenenä vuosina 2009–2011.

Eduskuntavaaleissa 2007 Jäntti yritti ensimmäistä kertaa eduskuntaan Pirkanmaan vaalipiiristä, sai yli 3 000 ääntä eikä tullut valituksi.

Jäntti valittiin Tampereen kaupunginvaltuustoon ensi kertaa kuntavaaleissa 2012 724 äänellä. Jatkokaudelle hänet valittiin kuntavaaleissa 2017, jolloin hän sai 826 ääntä. Kesäkuussa 2017 hän aloitti Tampereen apulaispormestarina vastuualueenaan kaupunkiympäristö.

Eduskuntavaaleihin 2023 Jäntti päätyi yllättäen ehdolle, kun Pirkanmaan vaalipiirin ehdokkaaksi suunniteltu Mika Aaltola yllättäen kieltäytyi ehdokkuudesta viikko ennen ehdokaslistojen jättämistä. Hän sai vaaleissa 4 157 ääntä ja tuli valituksi eduskuntaan.

Eduskunnassa Jäntti on lakivaliokunnan jäsen sekä liikenne- ja viestintävaliokunnan ja talousvaliokunnan varajäsen.

Yksityiselämä
-------------

Jäntti on naimisissa ja hänellä on kolme lasta. Hän asuu Tampereen Koivistonkylässä.

Lähteet
-------

1. 1 2 3 4  Aleksi Jäntti CV *aleksijantti.fi*. Viitattu 27.10.2023.
2. ↑  Eduskuntaan valittiin 61 uutta kansanedustajaa – katso tästä heidät kaikki *is.fi*. Viitattu 27.10.2023.
3. 1 2 3 4  Tarinani – ALEKSI JÄNTTI – tilanteen tasalla. *aleksijantti.fi*. Viitattu 17.2.2024.
4. 1 2  Raili Roth: Entinen upseeri nousee apulaispormestariksi – paineensietokyky on kohdallaan *Aamulehti*.  9.6.2017. Viitattu 17.2.2024.
5. ↑  Jäntti LinkedInissä *linkedin.com*. Viitattu 17.2.2024.
6. ↑  Tampere, valitut *tulospalvelu.vaalit.fi*. Viitattu 17.2.2024.
7. ↑  Kokoomuksen ehdokaslista täyttyi Pirkanmaalla – apulaispormestari Aleksi Jäntti ilmoittautui kisaan *Yle Uutiset*.  20.2.2023. Viitattu 17.2.2024.
8. ↑  Ylen tiedot: Kokoomus piti Mika Aaltolalle ehdokaspaikkaa viimeiseen asti – Aaltola kieltäytyi viikko ennen listojen asettamista *Yle Uutiset*.  9.3.2023. Viitattu 17.2.2024.
9. ↑  Pirkanmaan vaalipiiri, valitut *tulospalvelu.vaalit.fi*. Viitattu 17.2.2024.
10. ↑  Aleksi Jäntti eduskunnan sivuilla *eduskunta.fi*. Viitattu 17.2.2024.
11. ↑  Vaalikoneessa 2021 *vaalikone.yle.fi*. Viitattu 17.2.2024.

Aiheesta muualla
----------------

* 

* Yle: Seuraa kansanedustajaasi: Aleksi Jäntti (kok.)

|  |  |  |  |  |
| --- | --- | --- | --- | --- |
| 

| * n
* k
* m
Kansallisen Kokoomuksen kansanedustajat 2023–2027 |
| --- |
|  |
| Eduskuntaryhmä(48) | 
* Aalto-Setälä
* Autto
* Eestilä
* Fagerström
* Grahn-Laasonen
* Häkkänen
* Hänninen
* Heinonen
* Heikkinen
* Ikonen
* Jukkola
* Jäntti
* Kaleva
* Kauma
* Kaunisto
* Kaunistola
* Keto-Huovinen
* Kilpi
* Kinnari
* Kiuru
* Kopra
* Koulumies
* Lahdenperä
* Laiho
* Limnéll
* Lindberg
* Marttinen
* Multala
* Mykkänen
* Orpo
* Partanen
* Päivärinta
* Risikko
* Salla
* Sammallahti
* Sarkomaa
* Satonen
* Sirén
* Talvitie
* Toveri
* Valkonen
* Valtola
* Valtonen
* Vestman
* Vikman
* Väyrynen
* Wallinheimo
* Zyskowicz

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |